Tota le fa go swelwa ke molekane e le sengwe sa dilo tse di ka utlwisang motho botlhoko thata, ga se bokhutlo. Fa o leba dilo ka tsela e e molemo, o tla lemoga gore o na le tshono ya go nna le seabe mo ditirong tse o neng o se na nako e ntsi mo go tsone tse di jaaka go itlosa bodutu ka go dira dilo tse o di ratang kgotsa go tsaya maeto. Ditiro tseno di ka go thusa gore o se ka wa jewa ke bodutu. Mo bathong bangwe seno e ka nna tshono ya go nna le seabe ka botlalo mo bodireding jwa Bokeresete. Boitumelo le kgotsofalo tse di nnang teng fa motho a thusa ba bangwe ke tsa mmatota ka go bo Jesu o ne a re: “Go na le boitumelo jo bogolo mo go abeng go na le jo bo leng gone mo go amogeleng.”—Ditiro 20:35.